ผู้ฝึกสอน - วิกิพีเดีย

# ผู้ฝึกสอน

### จากวิกิพีเดีย สารานุกรมเสรี

ผู้ฝึกสอน หรือ โค้ช (coach) คือคนที่มีหน้าที่ในการกำหนดทิศทางการเล่นและออกคำสั่งหรือคำแนะนำต่างๆให้กับนักกีฬา เพื่อใช้เวลาลงสนามการแข่งขันกีฬา โดยอาจจะกล่าวได้ว่าโค้ชเป็นคนกำหนดยุทธศาสตร์และวิธีการของการแข่งกีฬาให้กับนักกีฬาของตน ซึ่งโค้ชส่วนใหญ่ก็คือนักกีฬาคนหนึ่งที่เคยเล่นและเข้าใจในกีฬาประเภทหนึ่งๆเป็นอย่างดี

โดยทั่วๆไปแล้ว โค้ชอาจจะมีผู้ช่วยในการทำงานหรือที่เรียกกันว่าสต๊าฟอยู่ และตัวโค้ชเองก็ถือได้ว่าเป็นผู้ที่เป็นตัวแทนความสำเร็จของนักกีฬาที่ตนเองฝึกสอนมา บ่อยครั้งที่การฝึกสอนผู้เล่นหรือการวางตัวผู้เล่นจะเป็นหน้าที่ของสต๊าฟ ส่วนโค้ชนั้นจะมีหน้าที่ใหญ่อื่นๆเช่น การวางวิสัยทัศน์ให้กับทีม การกำหนดยุทธศาสตร์หลักของทีมเพื่อเอาไว้ใช้ในการฝึกนักกีฬาต่อไป

## [แก้] หน้าที่ต่างๆของโค้ช

ในการแข่งกีฬาหลายๆอย่าง โค้ชอาจจะเป็นผู้จัดการทีมด้วยเช่นกัน มีหน้าที่ในการคัดเลือกตัวคนเล่นหรือเจรจาต่อรองสัญญาต่างๆของนักกีฬาที่ตนสังกัด และในส่วนของการฝึกซ้อม โค้ชก็จะมีหน้าที่ในการสอนทักษะ, สอนกฎและวิธีการของกีฬาให้กับนักกีฬา ซึ่งการฝึกสอนเหล่านี้อาจจะประกอบไปด้วยโค้ชหลายๆคนหลายๆหน้าที่ด้วยกัน เช่น โค้ชเฉพาะทางในการตั้งรับ, โค้ชเฉพาะทางในการรุก เป็นต้น และเนื่องจากหน้าที่การฝึกสอนต่างๆถูกแบ่งไปโดยโค้ชแต่ละคน ดังนั้น จำเป็นที่จะต้องมีหัวหน้าโค้ชอีกคนหนึ่งซึ่งมีหน้าที่คอยประสานงานให้กับโค้ชคนอื่นๆ

โค้ชที่ประสบความสำเร็จมักจะเป็นผู้มีชื่อเสียงและเป็นที่รู้จักมากกว่าบรรดานักกีฬาที่เข้าได้ฝึกสอนมา และโค้ชจะคอยเป็นหน้าเป็นตาให้กับทีมหรือนักกีฬาของตนอีกด้วย

ดึงข้อมูลจาก "http://th.wikipedia.org../../../%E0%B8%9C/%E0%B8%B9/%E0%B9%89/%E0%B8%9C%E0%B8%B9%E0%B9%89%E0%B8%9D%E0%B8%B6%E0%B8%81%E0%B8%AA%E0%B8%AD%E0%B8%99.html".

หมวดหมู่: กีฬา

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Català
- Deutsch
- English
- Français
- Italiano
- 日本語
- Nederlands
- Português
- Русский
- Slovenščina
- Svenska